Haudalla (Dahlman)
Kuin katson raukka reunalta
 Mä haudan syvyyteen,
 Niin muistot moni-mureiset
 Ne tunkee sydämeen.

 Sen kautta kaikki kulkeepi,
 Se vie mun kerrankin;
 Se kaikki luodut sulkeepi –
 Jo vei se Herrankin.

 Ei hauta sentään ijäti
 Voi meitä hukuttaa,
 Tän ajallisen elon vaan
 Pois kuollo nukuttaa.

 Se on uusi Isänmaa,
 Kuin kuollo meidän vie.
 Sinne haudan kautta kuljetaan,
 Siunattu on se tie.

J. G. D[ahlman]–n.

Lähde: Sanomia Turusta 22.9.1865.

J. G. Dahlman
Runot
Sanomia Turusta
1865